Témahét tervezete

Téma	Hogyan éltek eleink?
Honfoglalás kori életmód, viselet és ételek	
Cél	A diákok kutatásaik során bepillantást nyerhetnek őseink mindennapjaiba. Közösen feldolgozzák kutatásaik eredményeit, korhű viseletet és ételt készítenek, részt vesznek egy hagyományőrző nap megszervezésében és lebonyolításában.	
Elvárt eredmény	A tanulók előkészítő, lebonyolító, kutató munkájuk során tudatosítják magukban és társaikban napjaink és a honfoglalás kora közötti különbözőségeket, hasonlóságokat, életmódbeli különbségeket tudnak tenni, el tudják dönteni melyik korban volt jobb, érdekesebb, egészségesebb élni.	
Pedagógus feladatai a célok megvalósításához	A témahét témájának kiválasztása a diákokkal közösen, feladatok kiosztása, csoportok alakítása, motiváció fenntartása a témahét során, folyamat ellenőrzése, összehangolása, lebonyolítása, értékelés.	
Ajánlott megelőző tananyag(rész), ismeretek, gyűjtés	A témahét előtt érdemes a tanulók eddig tanult ismereteit feleleveníteni a honfoglalás koráról, valamint csoportalakítások után kutatómunkát kiosztani a különféle csoportoknak, ezzel is szolgálva a témára való ráhangolódást.	
Szükséges eszközök	Számítógép, internet, csomagolópapír, színes papírok, filctollak, Honfoglalás c. film, régi receptek, ételekhez hozzávalók	
Szervezeti keretek, formák	A munka nagy része csoportban történik, szükséges számítógép, internetes hozzáférés, könyvek, lexikonok (tökéletes a könyvtár). Az adatgyűjtési fázisok után a témahét lebonyolítása, ideértve a hagyományőrző napot is, külső helyszínen történik.	
Időkeretek	4x45 perc és a hagyományőrző nap	
Készség és képességfejlesztés területei	elfogadás, információk kezelése, kritikus gondolkodás, kommunikáció, kíváncsiság, együttműködés, alkalmazkodás, nyitottság, érzelmi intelligencia, önfegyelem, információgyűjtés, feldolgozás	
Kompetenciák, képességek

	mások helyzetébe való beleélés képessége, önismeret, önreflexió, empátia, szociális érzék, konkrét tapasztalatszerzés igénye, kultúrtörténet, figyelem, megfigyelés, korábbi ismeretek feldolgozása, ismertszerzés, elmélyedés egy ősi kultúra sajátosságaiban, nyitottság, társadalmi érzékenység	
Ellenőrzés, értékelés
	A témahét utolsó fázisa az értékelés, mely során kérdőívek, illetve beszélgetés útján közösen értékeljük a diákokkal a projekt sikerességét, megbeszéljük az újonnan tanult ismereteket, esetleges hagyományteremtést fogalmazunk meg a jövőre vonatkozóan.	

Projekt címe: Hogyan éltek eleink? Honfoglalás kori életmód, viselet és ételek

Cél: őseink mindennapjaiba való betekintés és beleélés közvetlen és közvetett úton, közös kutatások feldolgozása, korhű viselet és étel készítése, hagyományőrző nap megszervezése és lebonyolítása

Órakeret: 4x45 perc és a hagyományőrző nap

Évfolyam: 9. évfolyam

Fejlesztendő kompetenciák: mások helyzetébe való beleélés képessége, önismeret, empátia, szociális érzék, konkrét tapasztalatszerzés igénye, kultúrtörténet, megfigyelés, korábbi ismeretek feldolgozása, ismertszerzés, elmélyedés egy ősi kultúra sajátosságaiban

Tantervi/tantárgyi kapcsolódások: történelem tantárgyhoz, Ember és társadalom

Projektvezető: Gulyás Ágnes

Szükséges eszközök, anyagok listája:
-	internet
-	könyvek, lexikonok
-	csomagolópapír
-	színes papírok
-	anyagok, tű, cérna
-	filctoll
-	korabeli receptek (ezekhez hozzávalók)

Az értékelés módszerei:
-	témahét során folyamatos értékelés a részfeladatok elvégzése után (csoportok egymást értékelik, egyéni értékelés, beszélgetések)
-	a témahét zárásaként az egész folyamatot egészében értékeljük mind kérdőíves formában, mind egyéni és csoportos beszélgetések során

Projekttervezés 

1.	Célmeghatározás, témaválasztás: 
Téma kiválasztása előtti feladatok: SWOT, háttér tanulmányok, érdekeltek elemzése, problémaelemzés, beszélgetések a diákokkal, érdeklődési körüknek megfelelő témák kutatása

•	Témakiválasztás
- Kiválasztás módja: szavazás útján a diákok döntik el a projekt témáját
- A következő lehetséges projektötletek merültek fel:
Az vagy, amit megeszel		Egészséges ételek
Hogyan éltek eleink?		Honfoglalás kori életmód, ételek, viselet
Mozogni öröm			A mindennapos testmozgás fontossága

•	A tevékenység céljainak rögzítése.
o	Célelemzés
•	átfogó cél egy adott korszak mélyebb megismerése más szempontok alapján is, mint ahogy az a hagyományos tanítási órákon megfogalmazódhat
•	projekt cél ismerjék meg őseink életmódját, viseletét, kicsit bújjanak a honfoglalás kori magyarok bőrébe
o	Produktum, eredmény meghatározása (indikátorok)
A témaegység lehetséges lezárása (produktum):
Kiállítás a témahét során készült projekthálókból
Rajzok, kutatási eredmények bemutatása
Hagyományőrző nap megtervezése, megszervezése és lebonyolítása
A napon hagyományos ruhák, ételek elkészítése, ezek viselése, fogyasztása

o	Kockázatelemzés (logikai keretmátrix)
(Beteg lesz a pedagógus, zárva a könyvtár, rossz időjárás)

2.	Tervezés (tartalom, munkaszervezés):
•	A komplex téma kezelhető egységekre bontása
•	Időkeretek meghatározása
Időkeret:  
		4x45 perc, amely megtartható tömbösítve is
		fontos tényező a diákok előzetes kutatómunkája
Hagyományőrző nap megszervezése és lebonyolítása (témahét során felkészülés, ráhangolódás és 1 nap a lebonyolítás)

•	erőforrások (humán és tárgyi, finanszírozás):
könyvtár
IKT eszközök
ragasztó, olló, papír, csomagolópapír, filctollak 
anyagok, tű, cérna
receptek, hozzávalók
•	célcsoport 
9. évf. heterogén csoport, pedagógus egyedül
•	felelősi rendszer (lásd táblázat)
•	kommunikáció tervezése (mérföldkövek) (lásd táblázat)
•	értékelés tervezése (lásd táblázat)
•	a munkavégzés helyszíneinek kiválasztása,
Pl.: iskola területe, könyvtár, Alföldi Galéria udvara
•	munkaformák meghatározása (pedagógus szerep megváltozása, tanulási tevékenységek változása) (lásd táblázat)
•	cselekvési és ütemterv elkészítése

Cél meghatározás	Téma	Tevékenység	Módszer, munka-formák	Kompetencia terület 	Idő mérföld- kő	Felelős	Értékelés	
Ráhangolódás	Eddigi ismeretek átbeszélése, felelevenítése a honfoglalás koráról	Internetes kutatások
Regék, mondák	Dramatikus játék
Csoportmunka: együttműködés
Frontális magyarázat	kommunikáció, együttműködési készség	30 perc	tanuló csop. vez. ped.	Csoportok értékelik egymás munkáját	
Új tartalom feldolgozása	Mesék, mondák, mítoszok, kutatások eredményei
 	Csoportmunka során a korabeli viselet, életmód, ételek feldolgozása	Csoportmunka: együttműködés
Frontális magyarázat	együttműködés
új információk feldolgozása
kommunikáció
nyitottság	60 perc 	diákok, pedagógus	Csoportok az idő leteltével bemutatják egymásnak elkészült produktumaikat (projekthálók, plakátok, power point bemutatók)	
Új tartalom összefoglalása	Az elkészült produktumokból egy kiállítás szervezése.	Egyéni és csoportmunka eredményei. 	Kiállítás megszervezése, összeállítása.	együttműködés, kommunikáció, nyitottság, önismert, empátia	60 perc	diákok és pedagógus	Kiállítás megtekintése.	
Értékelés	A kiállítás megtekintése után egyéni és közös értékelés. 	A produktumok, kutatómunka, együttműködés elemzése, értékelése.	Értékelés kérdőív és beszélgetés formájában.	nyitottság, kommunikáció
szociális érzék	30 perc	diákok és pedagógus	Kérdőív.	

3.	Kivitelezés:
•	Belső munkamegosztású kiscsoportos munkavégzés,
o	konkrét, egyértelmű feladat meghatározás alapján 
o	adatgyűjtés, rendszerezés
o	feladat elvégzése
Folytonosság biztosítása abban az időben, amikor nincs konkrét tanóra
- meghatározott időpontokban személyes konzultáció a pedagógussal
- csoportos „ötletelés”, brainstroming
- következő találkozásig feladatok végrehajtása, beszámolók
- lehetőség szerint a kollégium többi diákjának, pedagógusának is feladat (a megalakított csoportokon keresztül)

Csoportos, egyénre szabott feladatok: (munkaformák vállalásokban meghatározva)
- csoportokban az életmód, ételek, viseletek feldolgozása, dramatizálás
- receptek gyűjtése, hozzávalók beszerzése,
- viseletek gyűjtése, rajzolása, elkészítése, 
- könyvtárhasználat, könyvek, lexikonok, internet használata a honfoglalás kori életmód jobb megismerése érdekében
- mondák, regék, mesék gyűjtése, illusztrálása

•	a csoportok közti munkamegosztás, majd egyeztetés
•	visszacsatolások alapján menet közben szükséges korrigálás
•	eredmény, produktum létrehozása, hagyományőrző nap lebonyolítása

4. Reflektálás, értékelés:
•	a projekt eredményeinek csoportos megvitatása
•	a tanulságok összegzése, értékelése
•	jövőbeni tervek, lehetőségek megfogalmazása, esetleges hagyományteremtés
Értékelés
- Portfólió minden tanulónak (gyűjtőmappa)
- kérdőívek kitöltése, ennek elemzése
- beszélgetések a diákokkal, résztvevőkkel
- értékelés egyénileg, csoportban, pedagógusok

•	Az elkészült produktumok bemutatása.